
Linnavara üleandmine Narva Linnavalitsuse Arhitektuuri- ja Linnaplaneerimise Ametilt Narva Linnavalitsuse Linnamajandusametile

1. Asjaolud ja menetluse käik
Alates 2011 a. töötas Narva linnavalitsuse Arhitektuuri- ja Linnaplaneerimise Ametis koosseisuväline töötaja, kelle ülesandeks oli Narva kesklinna stalinistlike hoonete (Puškini tn. ümbrus) maketti ehitus. Narva Linnavolikogu 25.04.2019 otsusega nr 20 „Narva ametiasutuste struktuuri ja teenistuskohtade koosseisu kinnitamine“ kinnitati uus Linnavalitsuse struktuur, mille järgi pole selles enam ette nähtud töökohti koosseisuvälistele töötajatele. Seoses sellega, et Narva kesklinna stalinistlike hoonete makett ei ole vajalik Narva linnavalitsuse Arhitektuuri- ja Linnaplaneerimise Ametile oma kohustuste täitmisel, ega ole võimalik maketti ehitust antud hetkel jätkata, on otstarbekas anda makett üle Narva linnavalitsuse Linnamajandusameti bilanssi, kelle ülesandeks on linnavara valdamise, kasutamise ja käsutamisega seonduva korraldamine. Sellest tulenevalt antakse linnavara Narva kesklinna stalinistlike hoonete (Puškini tn. ümbrus) makett Narva linnavalitsuse Linnamajandusameti bilanssi üle.

2. Õiguslikud alused
[bookmark: _GoBack]Korraldus võetakse vastu kohaliku omavalitsuse korralduse seaduse § 30 lõike 1 punkti 2  ja Narva Linnavolikogu 21.06.2005.a. määruse nr 20/57 kinnitatud „Linnavara eeskirja“ punkti 24 alusel.

3. Otsus
Anda Narva Linnavalitsuse Arhitektuuri- ja Linnaplaneerimise Ametilt Narva Linnavalitsuse Linnamajandusametile üle järgmine bilansiväline vara:

	001782
	Narva kesklinna stalinistlike hoonete (Puškini tn. ümbrus) makett

4. Rakendussätted 
4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.




Aleksei Jevgrafov                                                                Üllar Kaljuste

